CELEX: 31988R3086
Language: el
Date: 1988-10-05 00:00:00
Title: Κανονισμός (ΕΟΚ) αριθ. 3086/88 της Επιτροπής της 5ης Οκτωβρίου 1988 για την τροποποίηση του κανονισμού (ΕΟΚ) αριθ. 1546/88 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68

Avis juridique important

|

31988R3086

Κανονισμός (ΕΟΚ) αριθ. 3086/88 της Επιτροπής της 5ης Οκτωβρίου 1988 για την τροποποίηση του κανονισμού (ΕΟΚ) αριθ. 1546/88 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68  

Επίσημη Εφημερίδα αριθ. L 275 της 07/10/1988 σ. 0014 - 0015

***** ΚΑΝΟΝΙΣΜΟΣ (ΕΟΚ) αριθ. 3086/88 ΤΗΣ ΕΠΙΤΡΟΠΗΣ  της 5ης Οκτωβρίου 1988  για την τροποποίηση του κανονισμού (ΕΟΚ) αριθ. 1546/88 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 5γ παράγραφος 7,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλατος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1110/88 (4), και ιδίως το άρθρο 11 στοιχείο γ),  Εκτιμώντας:  ότι η εφαρμογή του υποδείγματος Β οδηγεί, στα πλαίσια του άρθρου 12 παράγραφος 2 του κανονισμού (ΕΟΚ) αριθ. 1546/88 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 2202/88 (6), στην ίση κατανομή των περιεκτικοτήτων σε λιπαρή ουσία του γάλακτος που παραδίδεται από τους παραγωγούς στο ίδιο γαλακτοκομείο· ότι πρέπει να επιτραπεί στους παραγωγούς οι οποίοι εφαρμόζουν το υπόδειγμα Α να επωφεληθούν από την τέταρτη περίοδο εφαρμογής του καθεστώτος της συμπληρωματικής εισφοράς της ιδίας ίσης κατανομής στο επίπεδο των ζωνών συλλογής· ότι πρέπει, συνεπώς, να τροποποιηθεί το άρθρο 12 παράγραφος 2 του κανονισμού (ΕΟΚ) αριθ. 1546/88·  ότι το άρθρο 13 του κανονισμού (ΕΟΚ) αριθ. 1546/88 προβλέπει ότι για την εφαρμογή των άρθρων 9 και 10 του κανονισμού (ΕΟΚ) αριθ. 857/84 τα κράτη μέλη μπορούν να αντικαταστήσουν την περίοδο των δώδεκα μηνών με περίοδο 52 εβδομάδων και ότι στην περίπτωση αυτή οι συλλογικές εγγυημένες ποσότητες, όταν καθορίζονται για περίοδο δώδεκα μηνών, μειώνονται ανάλογα· ότι η διευκρίνιση αυτή έγινε στο κείμενο στην αρχή της τετάρτης περιόδο των 12 μηνών· ότι είναι σκόπιμο, εφεξής, για τις τρεις πρώτες περιόδους εφαρμογής του καθεστώτος να ληφθούν υπόψη οι δυσκολίες που συνάντησαν τα κράτη μέλη όσον αφορά την εφαρμογή του εν λόγω καθεστώτος και να προβλεφθεί η μείωση των ολικών εγγυημένων ποσοτήτων από την τέταρτη περίοδο·  ότι η Επιτροπή Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1546/88 τροποποιείται ως εξής:  1. Στο άρθρο 12 παράγραφος 1 πρώτο εδάφιο, η δεύτερη φράση αντικαθίσταται από το ακόλουθο κείμενο:  «Η περιεκτικότητα σε λιπαρές ουσίες που θεωρείται αντιπροσωπευτική για τον αγοραστή προσαρμόζεται για να ληφθούν υπόψη οι αναχωρήσεις και αφίξεις των παραγωγών.»  2. Στο άρθρο 12 παράγραφος 2, το πρώτο εδάφιο αντικαθίσταται από το ακόλουθο κείμενο:  «Για τον καθορισμό του τελικού λογαριασμού της εισφοράς για κάθε παραγωγό ή αγοραστή σύμφωνα με το άρθρο 9 παράγραφος 1 του κανονισμού (ΕΟΚ) αριθ. 857/84, καθορίζεται για τον αγοραστή η μέση περιεκτικότητα σε λιπαρές ουσίες του γάλακτος που παραδόθηκε ή αγοράστηκε κατά την εν λόγω περίοδο. Εάν διαπιστωθεί θετική διαφορά σε σχέση με τη μέση περιεκτικότητα που διαπιστώθηκε κατά την περίοδο που αναφέρεται στην παράγραφο 1, η ποσότητα του γάλακτος που παραδίδεται ή αγοράζεται προσαυξάνεται κατά 0,18 % ανά 0,1 γραμμάρια συμπληρωματικής λιπαρής ουσίας ανά χιλιόγραμμο γάλακτος. Η προσαύξηση αυτή έχει επίπτωση επί των παραδόσεων μόνον των παραγωγών των οποίων το γάλα υπερβαίνει την περιεκτικότητα σε λιπαρές ουσίες του γάλακτος που αναφέρεται στην παράγραφο 1, ανάλογα με την υπέρβαση.»  3. Στο άρθρο 13, το κείμενο της δεύτερης περίπτωσης αντικαθίσταται από το ακόλουθο κείμενο:  «- η ολική εγγυημένη ποσότητα που αναφέρεται στο άρθρο 5γ παράγραφος 3 του κανονισμού (ΕΟΚ) αριθ. 804/68 και η ολική εγγυημένη ποσότητα που αναφέρεται στο παράρτημα του κανονισμού (ΕΟΚ) αριθ. 857/84 μειώνονται ανάλογα, από την τέταρτη περίοδο εφαρμογής του καθεστώτος της συμπληρωματικής εισφοράς.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Τα σημεία 1 και 2 του άρθρου 1 εφαρμόζονται από την τέταρτη περίοδο εφαρμογής του καθεστώτος της συμπληρωματικής εισφοράς.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Οκτωβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 90 της 1. 4. 1984, σ. 13.  (4) ΕΕ αριθ. L 110 της 29. 4. 1988, σ. 28.  (5) ΕΕ αριθ. L 139 της 4. 6. 1988, σ. 12.  (6) ΕΕ αριθ. L 195 της 23. 7. 1988, σ. 54.